Redeschiderea școlilor a salvat jobul părinților singuri: "Este greu să lucrezi cu copilul lângă tine".
Şcoala fizică a salvat jobul mai multor părinţi singuri. Luiziana: "Este greu să mergi la job, acolo să ai şi copilul şi şeful lângă tine". Majoritatea şcolilor din România şi-au deschis porţile de pe 8 februarie.
Revenirea în bănci a copiilor a avut mai multe avantaje decât te aşteptai. A salvat de la pierderea jobului părinţi care îşi cresc copiii singuri.Luiziana Tucan este asistent manager. Dar, și mama a unui băiat de 10 ani. A trecut printr-o perioadă haotică atunci când şcoala era online. Era nevoită să îşi ia copilul la muncă."A fost foarte greu. Chiar nu-mi doresc să se mai închidă şcolile. Este greu să lucrezi cu copilul lângă tine şi să mergi şi la job, să ai şi şeful un birou mai încolo.", a mărturisit Luiziana Tucan, părinte.Totuşi ea a fost norocoasă. A avut parte de o companie care nu i-a impus sa aleagă între carieră şi familie."Ştiu că sunt foarte mulţi părinţi care nu au avut parte de atâta înţelegere şi încă sunt acasă, foarte mulţi care au rămas fără joburi, sunt foarte mulţi care au avut de ales de a sta cu copilul sau de a merge la job.", a mai adăugat aceasta.